পয়সুলি (একক)

পয়সুলি (সংকেত Pl) হলো গতিশীল সান্দ্রতার একটি প্রস্তাবিত লব্ধ এসআই একক। ফরাসি বিজ্ঞানী জিয়ান লিওনার্ড ম্যারি পয়সুলির (১৭৯৭–১৮৬৯) নামে এই এককের নামকরণ করা হয়েছে।

ব্যবহারিকভাবে এই এককটি এখনও ব্যাপক সমাদৃত হয়নি বরং অধিকাংশ আন্তর্জাতিক আদর্শ মান সংস্থা তাদের এককের তালিকায় পয়সুলিকে অন্তর্ভুক্ত করে না। উদাহরণস্বরূপ ইউপ্যাক সবুজ বইয়ের তৃতীয় সংস্করণের তালিকাতেও গতিশীল সান্দ্রতার এসআই একক হিসেবে পয়সুলির উল্লেখ করা হয়নি, বরং প্যাসকেল-সেকেন্ড অন্তর্ভুক্ত করা হয়েছে।

পয়সুলির সমতুল্য সিজিএস একক পয়েস (সংকেত P) সান্দ্রতার পরিমাপের জন্য অধিক ব্যবহৃত হয়।

১ অ্যাটমোস্ফিয়ার চাপ ও ২৫ °সে তাপমাত্রায় তরল পানির সান্দ্রতার পরিমাণ ০.০০০৮৯০ Pl (পয়সুলি)। [০.০০০৮৯০ Pl (পয়সুলি) = ০.০০৮৯০ P (পয়েস) = ০.৮৯০ cP (সেন্টিপয়েস) = ০.৮৯০ mPa⋅s (মিলিপ্যাস্কেল-সেকেন্ড)]।"Viscosity of Liquids", in CRC Handbook of Chemistry and Physics, 91st Edition, W.M. Haynes, ed., CRC Press/Taylor and Francis, Boca Raton, Florida, 2010-2011.

 এককের সংজ্ঞা 
মাত্রা: ML−1T−1

মৌলিক এসআই এককের সমতুল্যতা: 1 Pl = 1 kg⋅m−1⋅s−1

 তথ্যসূত্র 

 গ্রন্থপঞ্জি 
 ফ্রাঙ্কোইস কার্ডারেল্লি (২০০৪)। এনসাইক্লোপিডিয়া অব সায়েন্টিফিক ইউনিটস, ওয়েটস অ্যান্ড মিজার্স। স্প্রিংগার-ভারল্যাগ লন্ডন লিমিটেড। 

বিষয়শ্রেণী:এসআই একক